Comença el període d’inscripció dels cursos i tallers del Campus Obert a la Ciutadania
23 de maig 2023

![](/media/sk2pjrp3/cartel-c.jpg?width=598.2545045045046&height=850)

El període d’inscripcions dels cursos i tallers del Campus Obert a la Ciutadania està obert des del 22 de maig fins al 4 de setembre mitjançant l’enllaç: [https://aytosagunto.apuntate.online/pio/](https://aytosagunto.apuntate.online/pio/). Únicament les persones que no tinguen accés a Internet poden inscriure’s presencialment de l’1 al 4 de setembre en el Punt d’Informació Educació (c/ Camí Reial, 65, 1ª planta, Sagunt) i en la Casa Municipal de Cultura (c/ Progrés, 9, el Port de Sagunt).

La matriculació s’haurà de fer a partir del 18 de setembre, si la persona inscrita ha sigut acceptada en el curs i aparega identificada als llistats publicats.

La regidora de Campus Obert, Maria Josep Soriano, explica: «**Esperem que l'alumnat interessat puga fer una bona tria d'activitats d'acord a les seues necessitats**». A més, indica que «**el Campus Obert de Sagunt oferix un programa de sensibilització, inclusió i comunicació social que indubtablement afavorix la formació, el benestar social i emocional i aposta per l'ensenyament al llarg de tota la vida**». I destaca: «**Demostrem un any més que som una part important de Sagunt, Ciutat Educadora**».

Hi ha cursos i tallers de diversos tipus. A l’área de creixement personal es troba: _Aprèn a comunicar-te, Escriptura creativa (Teràpia de l’escriptura), Com millorar la teua autoestima, Practica la teua memòria_ i _Mindfulness_.

A l’àrea de creació, es pot escollir entre _Taller lliure de patchwork, Controla les emocions i millora la teua salut, Taller lliure de llana i ganxet, Taller lliure de boixets, Taller d’aprenentatge de boixets, Ceràmica, Dibuix i pintura, Taller de pintura, Fotografia, Decoració de porcellana_ i _Restauració de mobles_.

En els cursos d’autosuficiència es troba _Costura bàsica._ Per altra banda, els cursos de relaxació, millora de la salut es componen per _Ioga, Taller de Txikung, Gimnàstica oriental: Taitxí_ i _Estiraments Musculars._

Sobre cursos de ball, d’expressió i de comunicació social, es pot triar entre _Ball en línia_ i _Balls de saló llatins i estàndards_.

En els monogràfics es troben _Aprèn informàtica i noves tecnologies des de zero, Taller de la veu_ i _Taller d’ukulele._

També hi ha una xarrada, _Persones cuidadores: estratègies per a reduir l’estrés_, i un seminari, _Taller d’empoderament i lideratge de les dones_.

Tota la informació es pot trobar en el següent enllaç: [https://aytosagunto.apuntate.online/pio/?area=26](https://aytosagunto.apuntate.online/pio/?area=26).

El 7 de setembre es realitzarà un sorteig dels inscrits en els cursos en cas que se supere el número de places en la Casa Municipal de Cultura del Port de Sagunt a les 9:30 hores i es publicaran les llistes el 14 de setembre al Tauler d’Anuncis de la Casa Municipal de Cultura, del Departament de Cultura i en la página web de l’Ajuntament de Sagunt.

*   [](http://www.facebook.com/sharer.php?u=https://aytosagunto.es/va/actualitat/comenca-el-periode-d-inscripcio-dels-cursos-i-tallers-del-campus-obert-a-la-ciutadania/ "Facebook")
*   [](http://twitter.com/share?url=https://aytosagunto.es/va/actualitat/comenca-el-periode-d-inscripcio-dels-cursos-i-tallers-del-campus-obert-a-la-ciutadania/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comenca-el-periode-d-inscripcio-dels-cursos-i-tallers-del-campus-obert-a-la-ciutadania/ "Linked In")
*   [](mailto:?body=https://aytosagunto.es/va/actualitat/comenca-el-periode-d-inscripcio-dels-cursos-i-tallers-del-campus-obert-a-la-ciutadania/)